## Uredba o izmjenama i dopunama Uredbe o unutarnjem ustrojstvu Ministarstva zaštite okoliša, prostornog uređenja i graditeljstva

### NN 55/2010 (5.5.2010.), Uredba o izmjenama i dopunama Uredbe o unutarnjem ustrojstvu Ministarstva zaštite okoliša, prostornog uređenja i graditeljstva

VLADA REPUBLIKE HRVATSKE

1314

Na temelju članka 60. stavaka 1. i 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 59/2001, 199/2003 i 79/2007), Vlada Republike Hrvatske je na sjednici održanoj 29. travnja 2010. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA ZAŠTITE OKOLIŠA, PROSTORNOG UREĐENJA I GRADITELJSTVA

Članak 1.

U Uredbi o unutarnjem ustrojstvu Ministarstva zaštite okoliša, prostornog uređenja i graditeljstva (»Narodne novine«, br. 30/2005, 24/2007 i 12/2009), u članku 2. iza točke 18. dodaje se točka 19. koja glasi:

Članak 2.

U članku 13. iza točke g. dodaje se točka h. koja glasi:

19. Samostalna služba – Ured za koordinaciju, ubrzanje i nadzor izdavanja dozvola za značajnije investicije

Samostalna služba – Ured za koordinaciju, ubrzanje i nadzor izdavanja odobrenja i dozvola za značajnije investicije provodi koordinaciju rada, poduzima mjere i provodi nadzor nad radom nadležnih tijela jedinica područne (regionalne) i lokalne samouprave, središnjih državnih tijela i pravnih osoba sa javnim ovlastima, u cilju ubrzavanja postupaka izdavanja potrebnih upravnih akata na temelju kojih se može graditi za značajnije investicije. Izdaje potrebne akte za građenje (lokacijska dozvola i drugi upravni akti) povodom šutnje administracije, provodi upravni nadzor nad radom nadležnih tijela jedinica područne (regionalne) i lokalne samouprave i predlaže poduzimanje mjera u svrhu otklanjanja nezakonitosti i nepravilnosti utvrđenih u upravnom nadzoru. Rješava po izvanrednim pravnim lijekovima, priprema odgovore na predstavke i pritužbe zainteresiranih osoba u odnosu na rad nadležnih službi te surađuje s Upravnim sudom, Državnim odvjetništvom Republike Hrvatske i nadležnim tijelima jedinica područne (regionalne) i lokalne samouprave, te obavlja i druge poslove po nalogu ministra.

Članak 3.

Poslove i zadaće iz nadležnosti Samostalne službe – Ureda za koordinaciju, ubrzanje i nadzor izdavanja odobrenja i dozvola za značajnije investicije obavljaju službenici Uprave za prostorno uređenje, Uprave za inspekcijske poslove, Uprave za stanovanje i komunalno gospodarstvo, Uprave za graditeljstvo te Samostalne službe za žalbe i upravni nadzor.

Radom Samostalne službe – Ureda za koordinaciju, ubrzanje i nadzor izdavanja odobrenja i dozvola za značajnije investicije rukovodi ministar, a službenici Uprava i Samostalne službe iz stavka 1. ovog članka za svoj rad odgovaraju direktno ministru.

Članak 4.

U članku 5.točka 3.2. mijenja se i glasi:

3.2. Sektor za opće, kadrovske i informatičke poslove

Sektor za opće, kadrovske, i informatičke poslove prati i provodi mjere kadrovske politike Ministarstva, prati i osigurava primjenu zakona i drugih propisa iz područja radno-pravnih odnosa, daje stručna mišljenja i objašnjenja u svezi s primjenom i provedbom zakona, obavlja administrativne poslove izbora kandidata za prijam u državnu službu, priprema prijedloge rješenja o prijamu i rasporedu službenika i namještenika te ostala rješenja iz područja radno-
-pravnih odnosa, sudjeluje u izradi, donošenju i provedbi programa razvoja, upravljanja i stručnog usavršavanja te prati statusna stanja dužnosnika, državnih službenika i namještenika, njihov rad te napredovanje i promicanje u službi. U Sektoru se obavljaju i poslovi u svezi gospodarenja nekretninama u vlasništvu Republike Hrvatske kojima upravlja Ministarstvo zaštite okoliša, prostornog uređenja i graditeljstva.

Sektor obavlja stručne i tehničke poslove koji se odnose na pisarnicu, prijepis, pismohranu, dostavu, ekonomat, fotokopiranje, organizaciju prehrane zaposlenih, korištenje prometnih sredstava za potrebe Ministarstva, obavlja stručne i tehničke poslove nabave roba, radova i usluga u svrhu opremanja prostorija Ministarstva sredstvima rada, održavanja prostora, poslovi nabave i održavanja računalne i programske opreme sa ciljem osiguravanja funkcionalnih uvjeta za rad službenika i namještenika.

U Sektoru se obavljaju i drugi poslovi po nalogu nadređenih.

U Sektoru za opće, kadrovske i informatičke poslove ustrojavaju se sljedeće ustrojstvene jedinice:

3.2.1. Odjel za kadrovske poslove

3.2.2. Odjel za razvoj, upravljanje i stručno usavršavanje kadrova

3.2.3. Odjel za nabavu

3.2.4. Odjel za informatičke i opće poslove

3.2.1. Odjel za kadrovske poslove

Odjel za kadrovske poslove prati i provodi mjere kadrovske politike Ministarstva, obavlja upravno-pravne i administrativne poslove vezane za izbor kandidata za prijam u državnu službu, raspored, premještaj i prestanak službe službenika i namještenika, prati statusna stanja dužnosnika, državnih službenika i namještenika, njihov rad i promicanje u službi, izrađuje prijedloge odgovora na tužbe i žalbe u predmetima vezanim za prava službenika i namještenika, surađuje sa Službeničkim sudom, prati pravnu regulativu i sudjeluje u upravno-pravnim poslovima koji se odnose na normativnu djelatnost iz područja službeničkih i radno-pravnih odnosa, daje stručna mišljenja i objašnjenja u svezi s primjenom i provedbom zakona, te obavlja druge poslove po nalogu nadređenih.

3.2.2. Odjel za razvoj, upravljanje i stručno usavršavanje kadrova

Odjel za razvoj, upravljanje i stručno usavršavanje kadrova obavlja upravno-pravne i administrativne poslove vezane za planiranje, upravljanje i razvoj kadrova, praćenje rada, napredovanja i nagrađivanja državnih službenika i namještenika, vodi propisane očevidnike, sudjeluje u izradi strategije i mjera za planiranje, upravljanje i razvoj kadrova te planiranje potreba za provođenjem osposobljavanja i stručnog usavršavanja, priprema i prati realizaciju ugovora o osposobljavanju i stručnom usavršavanju, prati rad vježbenika, sudjeluje u postupku izbora mentora vježbenicima i praćenju vježbeničke prakse, koordinira obavljanje poslova razvoja i upravljanja ljudskim potencijalima za cjelokupno Ministarstvo, prati pravnu regulativu i sudjeluje u upravno-pravnim poslovima koji se odnose na normativnu djelatnost iz područja rada Odjela, te obavlja druge poslove po nalogu nadređenih.

3.2.3. Odjel za nabavu

Odjel za nabavu provodi postupke za nabavu roba, radova i usluga za potrebe Ministarstva sukladno Zakonu o javnoj nabavi, pruža stručnu pomoć povjerenstvima za nabavu, prati odvijanje postupaka nabave sukladno planu nabave i sredstvima osiguranim planom proračuna u pogledu zadanih okvira visine i namjene sredstava, priprema i izrađuje ugovore iz područja nabave, obavlja poslove vezane za gospodarenje nekretninama u vlasništvu Republike Hrvatske kojima upravlja Ministarstvo zaštite okoliša, prostornog uređenja i graditeljstva te u svezi s istim, vodi očevidnik nekretnina i surađuje sa Središnjim državnim uredom za upravljanje državnom imovinom, vodi evidencije o postupcima nabave i evidencije zaključenih ugovora, sudjeluje u pripremi i izradi ugovora o zakupu poslovnih prostora, vodi evidenciju istih te obavlja druge poslove po nalogu nadređenih.

3.2.4. Odjel za informatičke i opće poslove

Odjel za informatičke i opće poslove obavlja stručne i tehničke poslove organiziranja i upravljanja, održavanja računalne i programske opreme, unaprjeđenja i implementacije informatičke tehnologije, pružanje manje složenih oblika pomoći i podrške korisnicima informatičkih resursa, izrađuju analize i izvješća iz djelokruga rada Odjela. Prati realizaciju ugovora o nabavi roba, radova i usluga za potrebe Ministarstva, obavlja poslove prijama i otpreme pošte, poslove pismohrane, prijepisa, fotokopiranja, poslove ekonomata, interne i vanjske dostave, održavanja i čišćenja prostora, posluživanja hrane, održavanje i opremanje prostorija Ministarstva, korištenja i održavanja prometnih sredstava za potrebe unutarnjih ustrojstvenih jedinica Ministarstva, vodi propisane očevidnike, te obavlja i druge poslove po nalogu nadređenih.

U Odjelu za informatičke i opće poslove ustrojavaju se sljedeće ustrojstvene jedinice:

3.2.4.1. Odsjek za informatičke poslove i pisarnicu

3.2.4.1.1. Pododsjek pisarnice

3.2.4.1.2. Pododsjek informatičkih poslova

3.2.4.2. Odsjek za opće poslove

3.2.4.3. Odsjek za tehničke poslove i vozni park

3.2.4.1. Odsjek za informatičke poslove i pisarnicu

U Odsjeku se obavljaju stručni i tehnički poslovi organiziranja i upravljanja te održavanja računalne i programske opreme, unaprjeđenje i implementacija informatičke tehnologije, pružanje manje složenih oblika pomoći i podrške korisnicima informatičkih resursa, poslovi prijema, razvrstavanja i otpreme akata, poslovi pismohrane te izrađuju analize i izvješća iz djelokruga rada Odsjeka te obavljaju i drugi poslovi koje odredi tajnik Ministarstva ili ministar neposredno.

3.2.4.1.1. Pododsjek pisarnice

Pododsjek obavlja stručne i tehničke poslove koji se odnose na prijam akata, razvrstavanje i upisivanje istih u propisane očevidnike, dostavu u rad te otpremu akata, vođenje propisanih očevidnika o aktima i o uredskom poslovanju. Nadalje, u Pododsjeku se obavljaju poslovi pismohrane, organiziranje i nadzor obavljanja poslova uredskog poslovanja, izrađuju izvješća o radu Pododsjeka, te drugi poslovi po nalogu nadređenih.

3.2.4.1.2. Pododsjek informatičkih poslova

U Pododsjeku se obavljaju stručni i tehnički poslovi instaliranja i održavanja računalne i programske opreme, unaprjeđenje i implementacija informatičke tehnologije, pružanje pomoći i podrške korisnicima informatičkih resursa, poslovi individualne i skupne edukacije novoprimljenih službenika i namještenika za rad sa aplikacijama koje se koriste u Ministarstvu, izrađuju analize i izvješća iz djelokruga Pododsjeka te obavljaju i drugi poslovi po nalogu nadređenih.

3.2.4.2. Odsjek za opće poslove

Odsjek obavlja stručne i tehničke poslove koji se odnose na poslove ekonomata, internu i vanjsku dostavu, prijepis, umnožavanje i uvez materijala za potrebe Ministarstva, poslove posluživanja hrane i napitaka, poslove organiziranja održavanja prostora te obavljaju i drugi poslovi koje odredi tajnik Ministarstva ili ministar neposredno.

3.2.4.3. Odsjek za tehničke poslove i vozni park

Odsjek obavlja stručne i tehničke poslove koji se odnose na praćenje realizacije ugovora o nabavi roba, radova i usluga, opremanje prostorija Ministarstva sredstvima rada, poslove domara, korištenje i održavanje voznog parka Ministarstva, vođenje propisanih evidencija o korištenju i održavanju službenih vozila, izradu analiza i izvješća iz područja rada Odsjeka, te obavljaju i drugi poslovi koje odredi tajnik Ministarstva ili ministar neposredno.

Članak 5.

Okvirni broj državnih službenika i namještenika potrebnih za obavljanje poslova iz djelokruga Ministarstva iz članka 17. stavka 2. Uredbe o unutarnjem ustrojstvu Ministarstva zaštite okoliša, prostornog uređenja i graditeljstva mijenja se, te je prikazan u tablici koja je sastavni je dio ove Uredbe.

Članak 6.

Ministar zaštite okoliša, prostornog uređenja i graditeljstva uskladit će Pravilnik o unutarnjem redu Ministarstva s odredbama ove Uredbe u roku od 60 dana od dana njezina stupanja na snagu.

Članak 7.

Izrazi koji se u ovoj Uredbi rabe za osobe u muškom rodu su neutralni i odnose se i na muške i na ženske osobe.

Članak 8.

Ova Uredba stupa na snagu danom objave u »Narodnim novinama«.

Klasa: 023-03/10-01/10

Urbroj: 5030105-10-1

Zagreb, 29. travnja 2010.

Predsjednica
Jadranka Kosor, dipl. iur., v. r.

OKVIRNI BROJ DRŽAVNIH SLUŽBENIKA I NAMJEŠTENIKA

|  |  |  |
| --- | --- | --- |
|  | NAZIV UNUTARNJE USTROJSTVENE JEDINICE U SASTAVU MINISTARSTVA ZAŠTITE OKOLIŠA, PROSTORNOG UREĐENJA I GRADITELJSTVA | BROJ SLUŽB. I NAMJEŠT. |
| 1. | KABINET MINISTRA | 4 |
| 1.1. | Odjel za odnose s javnošću | 1 |
| 1.1.1. | Odsjek za informiranje | 3 |
| 1.1.2. | Odsjek za prevođenje | 2 |
| 1.2. | Odjel za web stranice Ministarstva | 3 |
| 2. | SAMOSTALNA SLUŽBA ZA UNUTARNJU REVIZIJU | 5 |
| 3. | TAJNIŠTVO MINISTARSTVA | 3 |
| 3.1. | Odjel za financijsko upravljanje, unutarnji nadzor i kontrole | 3 |
| 3.2. | Sektor za, opće, kadrovske i informatičke poslove | 1 |
| 3.2.1. | Odjel za kadrovske poslove | 5 |
| 3.2.2. | Odjel za razvoj, upravljanje i stručno usavršavanje kadrova | 4 |
| 3.2.3. | Odjel za nabavu | 4 |
| 3.2.4. | Odjel za informatičke i opće poslove | 1 |
| 3.2.4.1. | Odsjek za informatičke poslove i pisarnicu | 1 |
| 3.2.4.1.1. | Pododsjek pisarnice | 16 |
| 3.2.4.1.2. | Pododsjek informatičkih poslova | 3 |
| 3.2.4.2. | Odsjek za opće poslove | 11 |
| 3.2.4.3. | Odsjek za tehničke poslove i vozni park | 7 |
| 3.3. | Sektor za financijsko-planske i računovodstvene poslove | 1 |
| 3.3.1. | Odjel za pripremu i izvršavanje proračuna | 5 |
| 3.3.2. | Odjel za računovodstvene poslove | 6 |
| 4. | SAMOSTALNA SLUŽBA ZA ŽALBE I UPRAVNI NADZOR | 3 |
| 4.1. | Odjel za žalbe | 14 |
| 4.2. | Odjel za upravni nadzor | 4 |
| 5. | SAMOSTALNA SLUŽBA ZA ZAKONODAVSTVO | 2 |
| 5.1. | Odjel za zakonodavne i pravne poslove | 8 |
| 5.2. | Odjel za međunarodnopravne poslove | 4 |
| 6. | UPRAVA ZA PROSTORNO UREĐENJE | 2 |
| 6.1. | Sektor za prostorno-plansku dokumentaciju | 1 |
| 6.1.1. | Odjel za zaštićeno obalno područje | 1 |
| 6.1.1.1. | Odsjek za koordinaciju poslova prostornog uređenja | 4 |
| 6.1.1.2. | Odsjek za izdavanje suglasnosti na prostorno-plansku dokumentaciju | 2 |
| 6.1.2. | Odjel za kontinentalno područje | 2 |
| 6.2. | Sektor za zahvate od važnosti za Republiku Hrvatsku | 1 |
| 6.2.1. | Odjel za lokacijske dozvole | 1 |
| 6.2.1.1. | Odsjek za infrastrukturne i proizvodne građevine | 2 |
| 6.2.1.2. | Odsjek za zaštićena područja | 3 |
| 6.2.2. | Odjel za provedbu dokumenata prostornog uređenja | 3 |
| 7. | UPRAVA ZA INSPEKCIJSKE POSLOVE | 1 |
| 7.1. | Sektor nadzora građevinske inspekcije | 1 |
| 7.1.1. | Odjel za inspekcijski nadzor državne gradnje | 1 |
| 7.1.1.1. | Odsjek za inspekcijski nadzor proizvodnih i energetskih građevina | 2 |
| 7.1.1.2. | Odsjek za inspekcijski nadzor prometnih građevina | 2 |
| 7.1.1.3. | Odsjek za inspekcijski nadzor vodnih i ostalih građevina | 2 |
| 7.1.2. | Odjel za inspekcijski nadzor građevnih proizvoda | 3 |
| 7.1.3. | Odjel insp. nadz., PJ u Zagrebu za područje Grada Zagreba i Zagr. žup. | 5 |
| 7.1.3.1. | Odsjek insp. nadz. gradnje u Zagrebu za područje Grada Zagreba I | 13 |
| 7.1.3.2. | Odsjek insp. nadz. gradnje u Zagrebu za područje Grada Zagreba II | 9 |
| 7.1.3.3. | Odsjek insp. nadz. gradnje u Zagrebu za područje Zagrebačke županije | 10 |
| 7.1.3.4. | Odsjek inspekcijskog nadzora zaštite okoliša | 8 |
| 7.1.4. | Odjel insp. nadz., PJ u Krapini za područje Krapinsko-zagorske žup. | 2 |
| 7.1.4.1. | Odsjek inspekcijskog nadzora gradnje | 3 |
| 7.1.4.2. | Odsjek inspekcijskog nadzora zaštite okoliša | 3 |
| 7.1.5. | Odjel insp. nadz., PJ u Sisku za područje Sisačko-moslavačke žup. | 2 |
| 7.1.5.1. | Odsjek inspekcijskog nadzora gradnje | 3 |
| 7.1.5.2. | Odsjek inspekcijskog nadzora zaštite okoliša | 3 |
| 7.1.6. | Odjel insp. nadz., PJ u Karlovcu za područje Karlovačke žup. | 2 |
| 7.1.6.1. | Odsjek inspekcijskog nadzora gradnje | 4 |
| 7.1.6.2. | Odsjek inspekcijskog nadzora zaštite okoliša | 2 |
| 7.1.7. | Odjel insp. nadz., PJ u Varaždinu za područje Varaždinske žup. | 2 |
| 7.1.7.1. | Odsjek inspekcijskog nadzora gradnje | 3 |
| 7.1.7.2. | Odsjek inspekcijskog nadzora zaštite okoliša | 2 |
| 7.1.8. | Odjel insp. nadz., PJ u Koprivnici za podr. Koprivničko-križevačke žup. | 2 |
| 7.1.8.1. | Odsjek inspekcijskog nadzora gradnje | 2 |
| 7.1.8.2. | Odsjek inspekcijskog nadzora zaštite okoliša | 3 |
| 7.1.9. | Odjel insp. nadz., PJ u Bjelovaru za područje Bjelovarsko-bilogorske žup. | 2 |
| 7.1.9.1. | Odsjek inspekcijskog nadzora gradnje | 4 |
| 7.1.9.2. | Odsjek inspekcijskog nadzora zaštite okoliša | 2 |
| 7.1.10. | Odjel insp. nadz., PJ u Rijeci za područje Primorsko-goranske žup. | 3 |
| 7.1.10.1. | Odsjek inspekcijskog nadzora gradnje za područje Grada Rijeke | 3 |
| 7.1.10.2. | Odsjek inspekcijskog nadzora gradnje za ostalo područje Primorsko-goranske županije | 7 |
| 7.1.10.3. | Odsjek inspekcijskog nadzora zaštite okoliša | 4 |
| 7.1.11. | Odjel insp. nadz., PJ u Gospiću za područje Ličko-senjske žup. | 7 |
| 7.1.12. | Odjel insp. nadz., PJ u Virovitici za područje Virovitičko-podravske žup. | 6 |
| 7.1.13. | Odjel insp. nadz., PJ u Požegi za područje Požeško-slavonske žup. | 6 |
| 7.1.14. | Odjel insp. nadz., PJ u Slavonskom Brodu za podr. Brodsko-posavske žup. | 2 |
| 7.1.14.1. | Odsjek inspekcijskog nadzora gradnje | 3 |
| 7.1.14.2. | Odsjek inspekcijskog nadzora zaštite okoliša | 2 |
| 7.1.15. | Odjel insp. nadz., PJ u Zadru za područje Zadarske žup. | 3 |
| 7.1.15.1. | Odsjek inspekcijskog nadzora gradnje | 7 |
| 7.1.15.2. | Odsjek inspekcijskog nadzora zaštite okoliša | 3 |
| 7.1.16. | Odjel insp. nadz., PJ u Osijeku za područje Osječko-baranjske žup. | 3 |
| 7.1.16.1. | Odsjek inspekcijskog nadzora gradnje za područje Grada Osijeka | 2 |
| 7.1.16.2. | Odsjek inspekcijskog nadzora gradnje za područje Osječko-baranjske županije | 4 |
| 7.1.16.3. | Odsjek inspekcijskog nadzora zaštite okoliša | 4 |
| 7.1.17. | Odjel insp. nadz., PJ u Šibeniku za područje Šibensko-kninske žup. | 2 |
| 7.1.17.1. | Odsjek inspekcijskog nadzora gradnje | 5 |
| 7.1.17.2. | Odsjek inspekcijskog nadzora zaštite okoliša | 3 |
| 7.1.18. | Odjel insp. nadz., PJ u Vukovaru za područje Vukovarsko-srijemske žup. | 2 |
| 7.1.18.1. | Odsjek inspekcijskog nadzora gradnje | 3 |
| 7.1.18.2. | Odsjek inspekcijskog nadzora zaštite okoliša | 3 |
| 7.1.19. | Odjel insp. nadz., PJ u Splitu za područje Splitsko-dalmatinske žup. | 4 |
| 7.1.19.1. | Odsjek inspekcijskog nadzora gradnje za područje Grada Splita | 4 |
| 7.1.19.2. | Odsjek inspekcijskog nadzora gradnje za ostalo područje Splitsko-dalmatinske županije | 14 |
| 7.1.19.3. | Odsjek inspekcijskog nadzora zaštite okoliša | 4 |
| 7.1.20. | Odjel insp. nadz., PJ u Pazinu za područje Istarske žup. | 2 |
| 7.1.20.1. | Odsjek inspekcijskog nadzora gradnje | 8 |
| 7.1.20.2. | Odsjek inspekcijskog nadzora zaštite okoliša | 3 |
| 7.1.21. | Odjel insp. nadz., PJ u Dubrovniku za područje Dubrovačko-neretvanske žup. | 2 |
| 7.1.21.1. | Odsjek inspekcijskog nadzora gradnje | 4 |
| 7.1.21.2. | Odsjek inspekcijskog nadzora zaštite okoliša | 2 |
| 7.1.22. | Odjel insp. nadz., PJ u Čakovcu za područje Međimurske žup. | 6 |
| 7.2. | Sektor nadzora urbanističke inspekcije | 1 |
| 7.2.1. | Odjel za inspekcijski nadzor dokumenata prostornog uređenja | 1 |
| 7.2.1.1. | Odsjek za inspekcijski nadzor strateških dokumenata prostornog uređenja | 4 |
| 7.2.1.2. | Odsjek za inspekcijski nadzor provedbenih dokumenata prostornog uređenja | 3 |
| 7.2.2. | Odjel za inspekcijski nadzor pojedinačnih akata prostornog uređenja | 1 |
| 7.2.2.1. | Odsjek za inspekcijski nadzor lokacijskih dozvola | 4 |
| 7.2.2.2. | Odsjek za inspekcijski nadzor pojedinačnih akata prostornog uređenja | 2 |
| 7.2.3. | Odjel za inspekcijski nadzor ovlaštenih osoba za izradu dokumenata prostornog uređenja | 2 |
| 7.3. | Sektor nadzora inspekcije zaštite okoliša | 1 |
| 7.3.1. | Odjel za inspekcijski nadzor zaštite okoliša | 1 |
| 7.3.1.1. | Odsjek za inspekcijski nadzor zaštite zraka i gospodarenja s otpadom | 3 |
| 7.3.1.2. | Odsjek za koordinaciju nadzora zaštite okoliša u područnim jedinicama | 3 |
| 7.3.2. | Odjel za koordinirani inspekcijski nadzor | 4 |
| 7.3.3. | Odjel za inspekcijski nadzor ovlaštenih osoba | 3 |
| 7.4. | Sektor za koordinaciju inspekcijskog nadzora područnih jedinica | 1 |
| 7.4.1. | Odjel za koordinaciju inspekcijskog nadzora Područnih jedinica u Zagrebu, Čakovcu, Varaždinu, Krapini, Karlovcu i Sisku | 3 |
| 7.4.2. | Odjel za koordinaciju inspekcijskog nadzora Područnih jedinica u Bjelovaru, Koprivnici, Virovitici, Požegi, Slavonskom Brodu, Osijeku i Vukovaru | 3 |
| 7.4.3. | Odjel za koordinaciju inspekcijskog nadzora Područnih jedinica u Pazinu, Rijeci, Gospiću, Zadru, Šibeniku, Splitu i Dubrovniku | 3 |
| 7.4.4. | Odjel za pripremu izvršnog postupka | 4 |
| 7.5. | Sektor za međunarodnu suradnju | 1 |
| 7.5.1. | Odjel za međunarodnu suradnju inspekcije zaštite okoliša | 1 |
| 7.5.1.1. | Odsjek za programiranje | 2 |
| 7.5.1.2. | Odsjek za provedbu projekata | 2 |
| 7.5.2. | Odjel za međunarodnu suradnju građevinske i urbanističke inspekcije | 2 |
| 8. | UPRAVA ZA PRAVNE POSLOVE INSPEKCIJSKOG NADZORA | 1 |
| 8.1. | Sektor za pravne poslove | 1 |
| 8.1.1. | Odjel za pravne poslove i postupak u drugom stupnju | 1 |
| 8.1.1.1. | Odsjek za pravne poslove i koordinaciju s državnim i sudskim tijelima | 3 |
| 8.1.1.2. | Odsjek za postupak u drugom stupnju | 5 |
| 8.1.2. | Odjel za pravnu podršku u izvršnom postupku | 2 |
| 8.2. | Sektor za prekršajne i kaznene prijave | 1 |
| 8.2.1. | Odjel za optužne prijedloge | 2 |
| 8.2.2. | Odjel za kaznene prijave | 2 |
| 9. | UPRAVA ZA INSTRUKTIVNI I UNUTARNJI NADZOR | 1 |
| 9.1. | Sektor za unaprjeđenje rada | 1 |
| 9.1.1. | Odjel za usavršavanje rada inspektora | 1 |
| 9.1.1.1. | Odsjek za usavršavanje rada građevinskih inspektora | 2 |
| 9.1.1.2. | Odsjek za usavršavanje rada inspektora zaštite okoliša | 2 |
| 9.1.2. | Odjel za unutarnji nadzor | 1 |
| 9.1.2.1. | Odsjek za unutarnji nadzor građevinske i urbanističke inspekcije | 2 |
| 9.1.2.2. | Odsjek za unutarnji nadzor inspekcije zaštite okoliša | 2 |
| 9.2. | Sektor za izvještavanje i informiranje | 1 |
| 9.2.1. | Odjel za informacijski sustav inspekcijskog nadzora | 1 |
| 9.2.1.1. | Odsjek za informacijski sustav građevinske i urbanističke inspekcije | 2 |
| 9.2.1.2. | Odsjek za informacijski sustav inspek. zaštite okoliša | 2 |
| 9.2.2. | Odjel za praćenje i izvještavanje | 2 |
| 9.2.3. | Odjel za informiranje i odnose s građanima | 2 |
| 10. | SAMOSTALNA SLUŽBA ZA KOORDINACIJU INSPEKCIJSKIH SLUŽBI | 1 |
| 10.1. | Odjel za koordinaciju inspekcijskih službi | 2 |
| 10.2. | Odjel za tehničku potporu državnom tajniku | 3 |
| 11. | ZAVOD ZA PROSTORNO PLANIRANJE | 2 |
| 11.1. | Odjel za strateško planiranje | 1 |
| 11.1.1. | Odsjek za nacionalno planiranje | 2 |
| 11.1.2. | Odsjek za posebne programe i međunarodnu suradnju | 2 |
| 11.2. | Odjel za koordinaciju regionalnog prostornog razvoja i urbanog planiranja | 3 |
| 11.3. | Odjel za koordinaciju i planiranje područja posebnih obilježja | 2 |
| 11.4. | Odjel za istraživanje i informacijski sustav prostornog uređenja | 1 |
| 11.4.1. | Odsjek za istraživanje i praćenje procesa u prostoru | 2 |
| 11.4.2. | Odsjek za informacijski sustav prostornog uređenja | 2 |
| 12. | SAMOSTALNA SLUŽBA ZA KOORDINACIJU AKTIVNOSTI U ZAŠTITI OKOLIŠA I PROMICANJE ZAŠTITE OKOLIŠA | 4 |
| 12.1. | Odjel za usklađivanje sa standardima EU | 2 |
| 12.2. | Odjel za međuresornu koordinaciju i promicanje zaštite okoliša | 1 |
| 12.2.1. | Odsjek za međuresornu koordinaciju i tehničku potporu državnom tajniku | 2 |
| 12.2.2. | Odsjek za promicanje zaštite okoliša i suradnju s nevladinim organizacijama | 2 |
| 13. | UPRAVA ZA ATMOSFERU I GOSPODARENJE OTPADOM | 1 |
| 13.1. | Sektor za atmosferu, more i tlo | 1 |
| 13.1.1. | Odjel za zaštitu atmosfere i tla | 1 |
| 13.1.1.1. | Odsjek za zaštitu zraka | 3 |
| 13.1.1.2. | Odsjek za mjere sprječavanja i smanjenja onečišćivanja zraka | 3 |
| 13.1.1.3. | Odsjek za zaštitu tla | 2 |
| 13.1.2. | Odjel za zaštitu klime i ozonskog sloja | 6 |
| 13.1.3. | Odjel za zaštitu mora | 5 |
| 13.2. | Sektor za otpad | 1 |
| 13.2.1. | Odjel za gospodarenje otpadom | 1 |
| 13.2.1.1. | Odsjek za opasni otpad | 5 |
| 13.2.1.2. | Odsjek za neopasni otpad | 5 |
| 13.2.2. | Odjel za posebne kategorije otpada | 1 |
| 13.2.2.1. | Odsjek za planove i programe u gospodarenju otpadom | 3 |
| 13.2.2.2. | Odsjek za korisni otpad | 3 |
| 14. | UPRAVA ZA PROCJENU OKOLIŠA I INDUSTRIJSKO ONEČIŠĆENJE | 1 |
| 14.1. | Odjel za procjenu utjecaja na okoliš | 1 |
| 14.1.1. | Odsjek za procjenu utjecaja na okoliš | 6 |
| 14.1.2. | Odsjek za stratešku procjenu utjecaja na okoliš | 4 |
| 14.2. | Odjel za rizična postrojenja i sanacije | 3 |
| 14.3. | Odjel za objedinjene uvjete zaštite okoliša | 4 |
| 14.4. | Odjel za štete u okolišu | 2 |
| 15. | UPRAVA ZA EUROPSKU UNIJU | 1 |
| 15.1. | Odjel za EU programe razvoja infrastrukture | 1 |
| 15.1.1. | Odsjek za programiranje | 2 |
| 15.1.2. | Odsjek za pripremu projekata | 4 |
| 15.1.3. | Odsjek za nadzor provedbe projekata | 3 |
| 15.2. | Odjel za europske integracije | 1 |
| 15.2.1. | Odsjek za podršku procesu pridruživanja EU | 2 |
| 15.2.2. | Odsjek za podršku projektima jačanja institucionalnih sposobnosti | 2 |
| 15.3. | Odjel za koordinaciju operativnih programa | 3 |
| 16. | UPRAVA ZA MEĐUNARODNU SURADNJU I ODRŽIVI RAZVOJ | 1 |
| 16.1. | Odjel za međunarodnu suradnju | 1 |
| 16.1.1. | Odsjek za bilateralnu suradnju | 3 |
| 16.1.2. | Odsjek za međunarodne organizacije i izvaneuropske zemlje | 4 |
| 16.2. | Odjel za održivi razvoj | 4 |
| 17. | UPRAVA ZA STANOVANJE I KOMUNALNO GOSPODARSTVO | 1 |
| 17.1. | Sektor za stanogradnju | 1 |
| 17.1.1. | Odjel za pripremu investicija | 4 |
| 17.1.2. | Odjel za provedbu investicija | 4 |
| 17.2. | Sektor za stanovanje i komunalno gospodarstvo | 1 |
| 17.2.1. | Odjel za stanovanje | 1 |
| 17.2.1.1. | Odsjek za analizu | 4 |
| 17.2.1.2. | Odsjek za pristup EU | 5 |
| 17.2.2. | Odjel za komunalno gospodarstvo | 6 |
| 18. | UPRAVA ZA GRADITELJSTVO | 2 |
| 18.1. | Sektor za dozvole | 1 |
| 18.1.1. | Odjel za građevinske dozvole | 1 |
| 18.1.1.1. | Odsjek za građevinske dozvole građevina s utjecajem na okoliš | 4 |
| 18.1.1.2. | Odsjek za građevinske dozvole građevina od interesa za Republiku Hrvatsku | 3 |
| 18.1.2. | Odjel za uporabne dozvole | 1 |
| 18.1.2.1. | Odsjek za uporabne dozvole građevina s utjecajem na okoliš | 3 |
| 18.1.2.2. | Odsjek za uporabne dozvole građevina od interesa za Republiku Hrvatsku | 3 |
| 18.2. | Sektor za gradnju | 1 |
| 18.2.1. | Odjel za građevinarstvo | 1 |
| 18.2.1.1. | Odsjek za usluge u graditeljstvu | 2 |
| 18.2.1.2. | Odsjek za građevne proizvode | 2 |
| 18.2.1.3. | Odsjek za suglasnosti za obavljanje djelatnosti građenja | 2 |
| 18.2.2. | Odjel za sustav i programe | 1 |
| 18.2.2.1. | Odsjek za građevno-tehničku regulativu | 2 |
| 18.2.2.2. | Odsjek za energetski učinkovitu, pristupačnu i održivu gradnju | 2 |
| 19. | SAMOSTALNA SLUŽBA – URED ZA KOORDINACIJU RADA, UBRZANJE I NADZOR IZDAVANJA ODOBRENJA I DOZVOLA ZA ZNAČAJNIJE INVESTICIJE | 8 |
| UKUPNO | | 678 |

Uredba, NN 55/2010-1314